钦定古今图书集成/明伦汇编/交谊典/第046卷 > 《礼记》 > 《少仪》
## 钦定古今图书集成/明伦汇编/交谊典/第046卷 > 《礼记》 > 《少仪》

君将适他，臣如致金玉货贝于君，则曰“致马，资于有
司。”敌者曰“赠从者。”

〈注〉《适他》行朝会也。资，犹用也。赠，送也。〈疏〉此以下明吉凶送遗之礼。此明送吉也。君若朝会，出往他国，而臣奉财物以充路费，金玉货贝，略举其梗概耳。君尊，备物不有乏少，故不言献。恐君行有车马，路中或须资给，故云“此物以充马资。”有司，主典君物者也。敌者当言赠于左右从行者。

臣致襚于君，则曰“致废衣于贾人。”敌者曰襚。亲者，兄
弟不以襚进。

〈疏〉此明送凶襚者，以衣送死人之称。礼，以衣送敌者，死曰襚。襚者，遂彼生时之意也。若臣以衣送君死，不得曰襚，但云“致废衣”，言不敢必充君敛，但充废、致不用之列也。贾人者，识物价贵贱，主君衣物者也。不敢云与君，故云贾人也。然《丧大记》云：“君无襚。”注云：“无襚者，不陈不以敛。”郑注《周礼》云：“物谓文织画绣之物。”送敌者，无谦，故云“襚”也。亲者相襚，但直将进，即陈之，不须执以将命。若非亲，则摈者传辞将进以为礼节。进谓执之将命也。案《士丧礼》大功以上，同财之亲，襚不将命，即陈于房中。小功以下及同姓等皆将命。

臣为君丧，纳货贝于君，则曰“纳甸于有司。”

〈注〉《甸》谓田野之物。〈疏〉此言臣为君丧进物之辞。纳为献也。纳，入也。甸，田也。此言物自田野所出，合献入于君有司也。必云“田所出”者，臣受君地，明地物本由君出也。衣是送君，故与贾人。货贝但供丧用，故付有司。

《赗马入庙门》，赙马与其币，太白兵车不入庙门。

〈注〉“赗马入庙门，以其主于死者”；“赙马以下，不入庙门”，以其主于生人也。〈疏〉此一节论赗赙之异，以马送死曰“赗”，赗副亡者之意，既送亡者，遂入庙门，以马助生人营丧曰“赙。”马币谓以财货赙助主人丧用，并助主人之物，故不将入庙。“太白兵车”革路之旗，并为送丧之从车，本是田战之具，故不入庙门。然所以得有太白兵车来助主人者，此谓诸侯有丧，邻国之君以此赙之，或家国自有也。

赙者既致命，坐委之；摈者举之，主人无亲受也。
“受立，授，立不坐”，性之直者则有之矣。

〈疏〉此一节明相授受之礼。坐亦跪也，凡尊卑相授，乃以跪为礼。受立谓尊者立以物与卑者，卑者受此尊者之物。“授立”谓尊者立，己以物授尊者之立。此二事皆不坐，以尊者立故也。若坐则尊者屈身故也。性谓天性，若尊者天性直自如此短小，尊者虽立，若授受尊者之物，则有坐而授受。

其以乘壶酒、束修一犬赐人，若献人，则陈酒执修以
将命，亦曰：“乘壶酒、束修、一犬。”其以鼎肉，则执以将命。

〈疏〉自此至“辟刃”一节，广明以物献遗人之法。

犬则执绁，守犬田，犬则授摈者，既受，乃问犬名。牛则
执纼，马则执靮，皆右之，臣则左之。

车则说绥，执以将命。甲若有以前之，则执以将命。无
以前之，则袒櫜。奉胄。器则执盖。弓则以左手屈韣，执
拊。剑则启椟。盖袭之，加夫襓与剑焉。

笏、书、修、苞、苴、弓、茵、席、枕、几、颖、杖、琴、瑟，戈有刃者椟、䇲
籥，其执之皆尚左手。刀却刃授颖，削授拊，凡有刺刃
者以授人，则辟刃。

《礼记》：